Na Evropskem dvoranskem prvenstvu 1972 je Werner znova stal na stopničkah za zmagovalce. Poljska štafeta je namreč v postavi Werner-Korycki-Balachowski-Badeński pritekel do zlata, pred vzhodnonemško štafeto. Kasneje v tistem letu so potekale Poletne olimpijske igre v Münchnu, druge v Wernerjevi karieri. V teku na 400 m se je prebil skozi sito kvalifikacij in četrtfinalnih bojev, a je nato v polfinalu s časom 46.26 zasedel 6. mesto in izpadel. V finale se je vendarle prebil s štafeto, a je slednja dosegla čas 3:01.05 in končala kot peta.